钦定古今图书集成/方舆汇编/职方典/第1248卷 > 附盐政
## 钦定古今图书集成/方舆汇编/职方典/第1248卷 > 附盐政

唐、宋以上无稽巳有。元之世，仰食于淮。至顺帝末，伪汉陈友谅窃据武昌，而湖南尚隶于元。时吴楚道梗，淮扬之艘，不得“达于湘汉，民间囏于盐粒。而元两粤行省平章也儿速吉因通粤盐于衡、永、宝以便民，且征其课赡兵以卫岭徼。此吾衡食粤盐之始也。” 及明太祖之初，湖南既定，旋食淮盐如故，历年且二百矣。亡何，隆庆五年，闽古田苗变，诏粤东西会击之。巡抚殷公彷也儿速吉《故智》，奏转粤西之鹾于衡、永、宝办饷，以佐军兴。此又吾、衡再食粤盐之自也。然初不过借三府地方行盐取课，为一时权宜计，未尝为“永例” 也。时江陕巨商云集，兼价贱便，民颇安之，亦忘其淮之易而粤也。行之几八十载，迄于

皇清初，两粤阻于政教，商旅不通，而衡民不可一日。

淡食。两淮之贾，寻昔日行盐旧地，舳舻㘅尾至衡，由顺治丁亥以讫己亥，又十二年矣。而广西巡按李复翻故案，题定“仍食粤盐。” 夫衡遭兵寇屡躙之后，旧日江陜之商迁还其乡，而一二土著，物故无存。间有子孙在者，多短褐不完，宁有挟资翱游，如昔之阳翟大侠者乎？报名勒充，如捕重囚，穷商万不得脱，相率裹糗以行。又苦运盐无本，有司那借钱粮以为运资。由是釜饩取于斯，僦船取于斯，而官所给之本，已十耗其二三，兼以滩石崄巇舟一，犯之，则终岁煎熬之所出，顿委诸翠浪矣。幸而运船一至，则官本有比，销引有比，而穷商之系于犴狴逮于桎梏者，盖累累也。此则粤盐为商病之大较也。且曩有禁海之令，产盐之地有限，盐之出于粤已十倍腾踊于昔。所产之处既贵，则鬻贩之人，非搀和沙土无以射利。计盐值低昂不等，大约每斤以六分为率，淘汰之馀，可食者止一半，民艰于得盐，至有浃旬不食者。价日高，食日寡，盐日壅，而大吏按季考成，未尝少缓也。有司不得已计口散盐，阛阓则责之“三老，乡都则督之里排，始则勒民以受，继则按籍而呼，诛求之扰，甚于箕敛。缓不及额，则三老、里排代受征比” ，至有鬻产变子以避敲朴者，催科之外，更有催科，此粤盐为民病之大较也。至盐课之盈缩，关有司考成之殿最，自顺治十六年以后，属邑之吏如某某者，非不廉且慎也，俄而以降级去矣，俄而以戴罪闻矣，大率因盐课考成之不如格，而被参、被罚，十人而九。夫正赋之逋，既不免“心劳政拙” 之评，益之以赋外之赋，为有司者不亦难乎？此乃粤盐为官病之大较也。康熙六年，更派粤西饷税，令三府照额认纳，一时更弦改辙，课不损于国，商不疲于运，民无坐派之苦，官减考成之责，固吾“衡百世之福也。” 。